**ДОКЛАД ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2020г.**

**I.БИБЛИОТЕКА**

**1. ОСНОВНИ ЗАДАЧИ**

 През 2020 година библиотеката на читалището изпълняваше основните си задачи за предоставяне на информация на потребители и съдействие в областта на образованието и културата.

**2.ОБСЛУЖВАНЕ НА ЧИТАТЕЛИ ОТ РАЗЛИЧНИ ВЪЗРАСТОВИ ГРУПИ.**

 Мобилната читалня, която осигурява литература за най- възрастните, възпрепятствани читатели продължи своята дейност и по време на двата локдауна в страната.

 Библиотеката не е затваряна по време на падемията, като читателите се обслужваха спазвайки потивоепидемичните мерки. Сътрудничеството с Националното читалище на слепите ”Луи Брайл” под мотото – „Библиотекар в движение” за поредна година година продължи дейността си. Партньорството ни с читалище „Луи Браил” не е прекъсвано до този момент. Предоставяме книги от фонда си, които се сканират, адаптират и издават на брайл.

**3. СПРАВОЧНО-БИБЛИОГРАФСКА И ИНФОРМАЦИОННА РАБОТА.**

 Извършените справки в библиотеката през 2020г. бяха свързани с учебната програма и учебния процес на ученици от начален , среден , горен курс и студенти.

**4. МАСОВА РАБОТА С ЧИТАТЕЛИ.**

В детски отдел на библиотеката продължават инициативите Клуб„Аз обичам България ”и лятна читалня и занималня. Децата четат книжки , опознават 100-те национални обекта, запознават се с исторически личности и символи на България, играят занимателни игри.

**5. КОМПЛЕКТУВАНЕ И ОРГАНИЗАЦИЯ НА БИБЛИОТЕЧНИЯ ФОНД.**

 Набавени /постъпили/ в БФ са 389 библиотечни документа.

Дарители на библиотеката са: Читалище на слепите”Луи Брайл”,

читатели

 **6. МАТЕРИАЛНА БАЗА НА БИБЛИОТЕКАТА.**

Отделът за възрастни разполага с компютър, връзка с интернет, библиотечен софтуер, скенер, копир и принтер.

През 2020 година се подмени дограмата в отдел за възрастни, както и освежителен ремонт – стени и таван.

 Детски отдел разполага с компютър с библиотечен софтуер и принтер.

**7. БИБЛИОТЕЧЕН ПЕРСОНАЛ И КВАЛИФИКАЦИОННИ НАЧИНАНИЯ.**

Библиотеката разполага с една щатна бройка - висше библиотечно образование.

**II. ПРОСВЕТНА ДЕЙНОСТ**

**1. ШКОЛА ПО АНГЛИЙСКИ ЕЗИК.** Английската школа е с утвърдена 20 годишна практика за деца от предучилищна възраст до 7 клас.

Езиковото обучение се извършва от специалист с вече доказан успех в обучението на ученици, благодарение на прилагането на индивидуален подход.

За децата, които имат натоварена седмица школата предлага часове в съботния и неделния ден. Има възможност за ученици от 7 клас в паралелките с разширено обучаване на английски език да бъдат подготвени за изпити.

Изучаването на английски език в школата се осъществява в малки групи от курсисти. Това гарантира висока ефективност и отлични резултати.

През учебната 2019г-20г. в школата се обучаваха 71 ученици в 8 учебни групи. Над 70% от учениците са трайно обучаващи се в групите от първи до седми клас, което е мерило за кредита на доверие от страна на ученици и родители към ДЕШ.

От месец април до месец юни и от месец октомври до месец декември 2020г. учениците се обучаваха дистанционно (онлайн) като успяха в срок да приключат учебната година с 100% взет материал.

Материалната база за работа е много добра – ПВЦ дограма, климатик, подходящи осветителни тела.

Закупи се пречиствател за въздух за кабинета. Всички деца в присъствена среда ползват калцуни, дезинфектнант, минават преглед за температура, зачервено гърло преди да влезнат в час.

Преподавателката е с необходимата педагогическа и езикова подготовка – висше образование.

**2. ДРУГ ВИД ОБУЧЕНИЕ**

**ЛЯТНА ЗАБАВАЧКА „УЧИЛИЩЕ ЗА ВСЕЗНАЙКОВЦИ“.**

Съществува от 2014г. Насочена е за деца в предучилищна възраст и първи клас. Изучава се БЕЛ, английски език, родолюбие, приложни изкуства, екология, готварство. През 2020г. групата беше от осем деца.

**ЗАНИМАЛНЯ.** За деца в начален курс**.** Помощ за учебния процес в училище. Самоподготовка. Домашни.

**ШКОЛА ПО ПРИЛОЖНИ ИЗКУСТВА „И БАБА ЗНАЕ…“** Съществува от 2012г. Работи се със 9 деца в начален курс**.**

**ЛЕКЦИОННА ДЕЙНОСТ**

Срещи с хора от Третата възраст с цел информиране по въпроси, които ги вълнуват.

**II. КУЛТУРНО – МАСОВА ДЕЙНОСТ И ЛЮБИТЕЛСКО ТВОРЧЕСТВО**

**Любителско творчество. Фолклор. Участия на Фолклорна група „Славейче“**

През 2020г. се провеждаха репетиции на Музикалната школа от януари до март и от юни до октомври.

Участията в концерти и събития бяха отложени заради Ковид 19.

**III. Други**

На 21-ви януари с баби от квартал Малашевци празнувахме Бабинден.

Млада булка изкъпа най-възрастната жена на тържеството. Почетохме паметта на Райна Княгиня – първата българска акушерка, работила в кварталите Малашевци и Орландовци и легендарната акушерка от квартала Петкана Котева.

На 14 февруари с дами от третата възраст със стихове и песни за любовта и виното отбелязахме празника.

На 19 февруари библиотеката организира литературна среща „За Апостола“.

На 26 февруари ни гостува агроном с дългогодишен опит, който отговаряше на въпроси свързани с предстоящия сезон на зеленчукопроизводство и овощарство.

В началото на месец март се включихме като партньори на Платформа „АГОРА“ в проекта „Опознаване на европейските ни съседи в третата възраст“.

Нашата задача беше да проведем интервюта, на които да бъдат записани като видеоматериал хора от третата възраст от квартал „Малашевци“.

На 13 март със Заповед на Председателя на читалището се преустановиха всички масови дейности в читалището – ДЕШ, Музикална школа, Пилатес, народни танци, занималня.

В периода 13 март – 21 април служителите на читалището по график бяха в платен годишен отпуск, като всеки ден от този период имаше дежурен, който обслужваше читатели и приемаше такси от ДЕШ.

В този период се подмени дограмата в кабинет на секретар, кабинет на касиер, библиотека, килер и коридори. Освежи се с латекс кабинет секретар, библиотека, ДЕШ, читалня, килер и тоалетна.

Музикална школа, детски отдел и приложни изкуства бяха частично шпакловани само таваните и боядисани с латекс след поставянето на осветителни тела.

За кабинета на езиковата школа се закупи нов шкаф за учебни помагала, монтира се ново бюро.

В кабинета на касиер-домакин изцяло се подмениха старите мебели с дарение от нови.

От 1 юни се възстановиха Школата по народни танци, пилатес и музикалната школа.

На 2 юни поднесохме венец на паметника на загиналите за Родината от село Малашевци в периода 1912-1913г.

На 15 юни след кампания за събиране на пластмасови капачки, храна и парични средства посетихме Спасителен център за кучета и котки „Дом Динев“ като предоставихме дарението лично.

На 23 юни при спазване на епидемичните мерки се проведе Общо събрание на читалището, на който се прие отчета за дейността му за 2019г., Годишния финансов отчет за 2019г., бюджет 2020г.

На 20 юли с децата от „Училище за всезнайковци“ пътувахме до град Копривцица където посетихме туристическите обекти.

На 27 юли –в последния учебен ден в „Училище за всезнайковци“

посетихме Кремиковски манастир заедно с Мария Иванова от Фондация „Деца на България“, където се проведе открит урок „За приятелството“. Посетихме храм „Свети Георги Победоносец“. Дипломите за завършено обучение децата получиха на паметника на Димитър Стефанов – Казака-въстаник от четата на Христо Ботев, заклан от турците през юни 1876г.

От 15 септември стартира учебната година на Детска езикова школа и Занималня

От 1 октомври стартира учебната година на Музикална школа.

През месец декември се включихме като партньори на Национално читалище на слепите „Луи Байл“ в проект към Министерство на културата за издаване на детски книжки.

**IV. ДРУГИ ГРУПИ:**

**ШКОЛА ПО НАРОДНИ ТАНЦИ „BG МАЛАШЕВЦИ“.** Изучават се български народни танци. За възрастни. 25 души танцуват.

**ПИЛАТЕС.** Тренират 10 души.

**VI. СЪВМЕСТНА ПАРТНЬОРСКА ДЕЙНОСТ**

1. Национално читалище на слепите „Луи Брайл“

2. Платформа Агора

3. Фондация „Деца на България“

**VII. ОРГАНИЗАЦИОННА ДЕЙНОСТ**

Ръководни органи на читалището

Върховен орган – Общо събрание

През отчетната година се проведоха само 2 заседания на управителния съвет, заради епидемичната обстановка.

1. **СУБСИДИРАНИ БРОЙКИ**

4,75 субсидирани бройки, от които,

Стоянка Вълчева – секретар. Висше образование

Ана Василева – библиотекар. Висше образование

Диана Венева – преподавател в ДЕШ. Висше образование

Лиана Йонова – касиер-домакин. Средно образование

Лиана Йонова – хигиенист на половин щат по вътрешно съвместителство.

Виолета Костадинова – музикален ръководител 0,25 щат. Висше образование.

1. **НЕСУБСИДИРАНИ БРОЙКИ**

Емилия Драганова – счетоводител. Висше образование

1. **МАТЕРИАЛНА БАЗА**

Читалището е ползвател на сграда, която е публична общинска собственост на улица „Рояк“ №21 с Акт №34 от 2002г- на ОА „Сердика“-София. Разгърнатата площ е 456кв.м. От тях 234 кв.м са отдадени под наем на Фирма „Унитрон-Р“ на основание чл.21 т.4 от ЗНЧ и при спазване на чл.3 ал.4 от ЗНЧ за срок от 5 години с договор за наем от-500.00лв на месец.